#JouMenseMyMense, 10 Mar JMMM - Woensdag 10 Maart · GROOTfm 90.5 - iono.fm
JMMM - Woensdag 10 Maart
Wikus, Adel en Jonathan Dean Rossouw woon aan die voet van die Magalies-berge, in 'n een-vertrek hout huisie. Toe Adel swanger was met Jonathan, het sy urienweg-infeksie opgedoen, wat veroorsaak het dat Jonathan serebraal gestrem is. Hy is 'n sterk seun met onwillekeurige bewegings, wat dit moeilik maak vir Pa Wikus om te werk. Hy moet sy vrou, Adel met Jonathan help.
Hierdie gesin is gelukkig. Hulle toestande is vir baie nie ideaal nie, maar hulle sê 'ons is nou in die bos, waar dit stresvry is'. Hulle het groot planne om inkomste te genereer, en leef tans op 'n klein fooi wat hulle vir Jonathan se toestand ontvang. Met die inkomste, maak hulle eers seker dat Jonathan genoeg formule-melk het – die kalsium-aanvulling help met sy beendigtheid. Jonathan dra ook volwasse doeke, wat maandeliks vir 'n groot uitgawe sorg.
'Hoe bly mens so?', het ons vir onsself afgevra. En besef, soos hulle hul storie deel, dat dit wat vir ons haaglik is, is vir hulle huis. Careson Angel, 'n liefdadigheidsorganisasie onder leiding van Carlene en Werner Smith, ontferm hulle oor die Rossouw-gesin. Hulle kan die gesin nie noodwendig uit hulle omstandighede haal nie, maar hulle, en ons, is in staat om hulle omstandighede te verbeter.
Die GROOTfm 90.5 span het vir hulle blikkieskos en formule-melk geneem. Careson Angel het toiletware en hondekos geskenk. En veearts, Dr Amy Sawyer, het vir die honde vitamiene, ontwurmingspille en hondekos gegee.
Hoekom? Want ons het 'n verantwoordelikheid om Sy liefde uit te leef en aan almal te bewys. Aan almal, wat net soos ons, perfek geskape is, met 'n doel. Sodat hulle ook, teenoor ander, van Sy liefde kan getuig.